ET Euroopa Liidu Teataja C 37/13

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2011/C 37/08

Abi nr: XA 69/10

Liikmesriik: Hispaania Kuningriik

Piirkond: Comunidad Autónoma de Canarias

Abikava nimetus või üksiktoetust saava äriühingu nimi:

Ayudas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010, previstas en el artículo 6, del Decreto no 12/2010, a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento (CE) no 1998/2006, de «mínimis»

Õiguslik alus:

Artículo 6 del Decreto Territorial no 12/2010, de 4 de febrero, de ayudas y medidas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010 (B.O.C. no 26 de 9 de febrero de 2010), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento (CE) no 1998/2006, de «mínimis».

Abikavaga ettenähtud aastased kulud või ettevõtjale antava üksikabi üldsumma või ettevõtjale antava üksikabi üldsumma: nelisada tuhat eurot (400 000 EUR).

Abi suurim osatähtsus: 4. veebruari dekreedi nr 12/2010 artikli 6 kohaselt kaetakse abiga kuni 90 % kahjudest (ülemmäära kohaldatakse eespool nimetatud dekreedi artikli 6 lõike 6 punkti d kohaselt pädeva Gabildo Insulari teenistuse koostatud kahjuaruande alusel), ent ühelgi tingimusel ei kaeta vahet kahju suuruse ja muude abi saamise tingimustele vastavate või lisaks eraldatavate abide või maksete vahel, mida võivad samal eesmärgil eraldada muud riiklikud või rahvusvahelised asutused või avalik-õiguslikud isikud, mis tahes avalikest või erafondidest rahastatavad üksused, või mis vastavad kindlustuspoliiside tingimustele.

4. veebruari dekreedi nr 12/2010 artikli 6 lõike 4 kohase, põllumajandussektori tootmise ja infrastruktuuri kahjude hüvitamiseks eraldatava abi korral kohaldatakse kahju suuruse arvutamiseks hinnangulise kahju protsenti põllumajanduse peadirektoraadi kinnitatud maksumusele, kasutades selleks otstarbeks koostatavaid mudeleid.

Siiski väheneb see hüvitis 50 % juhul, kui põllumajandustootja või loomakasvataja ei ole saanud kindlustussummat, mis kataks vähemalt 50 % tema toodangu müügist saadud keskmisest aastatulust 15. detsembri 2006. aasta komisjoni määruse (EÜ) nr 1857/2006 (milles käsitletakse asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtjatele antava riigiabi suhtes) artikli 11 lõike 8 kohaselt.

Samuti võidakse rahastamise protsenti kõigi abitaotlejate puhul kuni saadaolevate vahendite eraldamiseni vähendada juhul, kui abi osutub kõigi taotlejate toetamiseks liiga väikeseks.

Rakendamise kuupäev: Alates komisjoni 15. detsembri 2006. aasta määruse (EÜ) nr 1857/2006 artikli 20 nõuete täitmisest kooskõlas 4. veebruari dekreedi nr 12/2010 üheksanda lisasättega, millega sätestatakse dekreedi artikliga 6 reguleeritud abi peatav tingimus, mis ei laiene abile, mida antakse põllumajandustoodete turustusettevõtete tööstusliku tootmise ja turustamise infrastruktuuri kahjude hüvitamiseks (dekreedi nr 167/2009 artikli 6 lõige 5) vastavalt komisjoni 15. detsembri 2006. aasta määrusele (EÜ) 1998/2006, milles käsitletakse asutamislepingu artiklite 87 ja 88 kohaldamist vähese tähtsusega abi suhtes.

Abikava või üksiktoetuse kestus: kuni 31. detsembrini 2010 või kuni kõnealuse abi rahastamiseks ettenähtud vahendid (400 000 EUR) on ammendunud.

Abi eesmärk: Ettenähtud eesmärgid on sätestatud dekreedis nr 12/2010 ja vastavad komisjoni määruse (EÜ) nr 1857/2006 artiklile 11.

Abi koguosatähtsus ei tohi ületada 80 % toote müügitulu vähenemisest ebasoodsate ilmastikutingimuste tõttu ja 90 % vähemsoodsates piirkondades või määruse (EÜ) nr 1698/2005 artikli 36 punkti a alapunktides i, ii või iii viidatud piirkondades, nagu liikmesriigid on määranud kõnealuse määruse artiklite 50 ja 94 kohaselt. See müügitulu vähenemine arvutatakse, lahutades:

Lõike 1 kohase abi saamise tingimustele vastavast suurimast kahjust tuleb lahutada järgmised summad:

25. veebruari dekreedi nr 12/2010 artikli 6 kohaselt antakse järgmist abi:

a) Loomakasvatusettevõtete eluskarja pidamiseks määratud alade kahjustuste põhjustatud kaod juhul, kui asjaomaste ettevõtete loomad on kindlustatud kombineeritud põllumajanduskindlustuse mis tahes kindlustuspoliisiga.

b) Põllumajandustootmise ja loomakasvatuse kahjud juhul, kui kindlustus on eelneval aastal sõlmitud, aga vahejuhtumi toimumise päevadeks pole kindlustusperiood alanud.

c) Kui põllumajandus- ja loomakasvatusettevõttel oli kahju tekkimise hetkel kehtiv kombineeritud põllumajanduskindlustuse poliis, hüvitatakse ettevõttele need kahjud, mida kindlustus ei kata.

d) Põllumajandustootmise ja loomakasvatuse kahjud, mida ei hõlma jõus olev kombineeritud põllumajanduskindlustus, välja arvatud juhul, kui need kaetakse mõne muu kindlustusega.

Loomakasvatusettevõtete kaod, mille põhjustasid eluskarja pidamiseks määratud alade kahjustused, kompenseeritakse loomade toitmise erakorraliste kulutuste hüvitistega.

Põllumajandustootmise hüvitiste suuruse määramiseks hinnatakse kadusid põllumajandusaasta oodatavas saagis. Selleks võetakse arvesse põllumajanduskindlustuse tingimusi ja menetlusi.

Põllumajandustootmisele ja loomakasvatusele määratud abi sihtgrupp on põllumajandusettevõtjad, kes on kaotanud 30 % või enam toodangust.

Asjaomane sektor/asjaomased sektorid:

— Loomakasvatus: kitse-, jänese- ja kodulinnukasvatus ning mesindus.

— Taimekasvatus: parasvöötme ja subtroopilise vöötme viljapuude (banaani, papaia, avokaado jne), viinamarja-, köögiviljade (kartuli) ja dekoratiivtaimede kasvatus.

Abi andva ametiasutuse nimi ja aadress:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, Planta 3a 38071 Santa Cruz de Tenerife ESPAÑA

Veebileht: http://www.gobcan.es/agricultura/otros/reglamento_CE_pynes.htm

Muu teave: —

Abi nr: XA 150/10

Liikmesriik: Prantsusmaa

Piirkond: Département de l’Ain

Abikava nimetus või üksiktoetust saava äriühingu nimi:

Appui technique à l’amélioration des performances des filières (Ain)

Õiguslik alus:

Articles L 1511-2, L 3231-2 et 3232-1 du code général des collectivités territoriales; délibération du Conseil général de l’Ain

Abikavaga ettenähtud aastased kulud või ettevõtjale antava üksikabi üldsumma või ettevõtjale antava üksikabi üldsumma: 440 000 EUR

Abi suurim osatähtsus: 80 %

Abi määr on olenevalt meetme liigist järgmine:

50 % hea tava kohaselt peetavate registrite ja piimakarjakasvatajatele antava tehnilise abi puhul;

70 % tehnilise abi puhul standardtoodete parandamiseks (artikkel 15);

80 % tehnilise abi puhul kvaliteettoodete parandamiseks (artikkel 14).

Rakendamise kuupäev: Abikava jõustub alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: kuni 31. detsembrini 2013

Abi eesmärk: Meede on kooskõlas määruse (EÜ) nr 1857/2006 artiklitega 14 ja 15, milles käsitletakse tehnilise abi andmist põllumajandussektoris.

Toetades hea tava kohaste kokkulepete ettevalmistamist ja tehnilise abi andmist, püütakse toetusprogrammiga parandada Aini departemangu põllumajandustoodangut. Departemang toetab loomakasvatust, millele lisandub kontrollitud päritolunimetusega toodete tootmine, samuti toetatakse normide kehtestamist departemangu tasandil.

Toetus hea tava kohaste kokkulepete kehtestamiseks

Et karjakasvatajad ühineksid karjakasvatuse hea tava riiklike kokkulepetega, oleks vaja teha nende seas selgitavat tööd ja anda tehnilist toetust. Tegemist võiks olla abiga järgmiste tegevuste puhul: karjakasvatajate teadlikkuse tõstmine, piima- või piimakontrolli tehnikute rühma moodustamine ja selle tegevus, maakondlikud ja riiklikud töörühmad, kelle ülesanne on aidata arengutega kohaneda, samuti aidata kaasa tõhusale arvutihaldamisele kinnitustegevuse puhul.

Tehniline abi tegevuse täiustamiseks: kõnealuse abiga püütakse toetada mitmesuguseid algatusi:

toetus põllumajandustootjatele, kes on seotud kontrollitud päritolunimetusega (AOC) või olenevalt valdkonnast muu spetsifikaadiga kinnitatud kaubamärgiga hõlmatud toodete tootmisega;

toetus tehniliste (karjakasvatuse puhul ka geneetilistele) viiteallikate väljatöötamiseks, tehnilis-majanduslike andmete taastamine põllumajandusettevõtjatele suunatud koolituste raames, selleks et ettevõtjad oskaksid ära kasutada kõiki tehnilisi uuendusi oma vastavas valdkonnas (veise-, lamba-, kitse-, linnu-, sea-, hobusekasvatus, aiandus, mahetooted);

toetus selliste söödavaldkonna taustsüsteemide väljatöötamiseks, mille eesmärk on väärtustada kuivsööda väärtust ja piirata lämmastikühendite heitmist keskkonda (karbamiidisisalduse analüüsid infrapunameetodil). Tulemuste alusel saab anda asjakohast tehnilist nõu täiusliku ja tasakaalustatud sööda kohta, mis aitaks parandada mäletsejate seedetegevust ja piimaandi;

loomakasvatajatele antav eritoetus lihtsa kontrollimeetodi väljatöötamiseks, mis võimaldaks vähendada mullikate kasvuaega kahe aastani (viitetabel), võttes aluseks infrapunameetodil kontrollitavast söötmisviisist sõltuva omega-3 sisalduse kindlaksmääramise piimas ja viited sellele, samuti rohumaade haldamise tegevuse parandamise, et vähendada piimatoodangu tootmismaksumust (koolitused rohumaadel koos karjakasvatajatega, et huvitavaid kogemusi edasi anda).

Pakutud teenused on suunatud:

põllumajandusettevõtjatele, kelle suurus ei ületa ühenduse õigusaktide kohaselt määratletud VKE suurust, mis on määratud kindlaks komisjoni 6. augusti 2008. aasta määruse (EÜ) nr 800/2008 I lisas;

põllumajandusettevõtjatele, kes tegelevad põllumajandustoodete esmatootmisega;

kes ei ole raskustes äriühingute päästmiseks ja ümberkorraldamiseks ettenähtud riigiabi käsitlevate ühenduse suuniste (ELT C 244, 1.10.2004) tähenduses.

Asjaomane sektor/asjaomased sektorid: Kõik departemangu põllumajandussektorid (VKEdest põllumajandusettevõtjad)

Abi andva ametiasutuse nimi ja aadress:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Veebileht: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/b_ain_bue_a.t._ameliorperf_b2.doc

Muu teave: —

Abi nr: XA 210/10

Liikmesriik: Itaalia

Piirkond: Kogu riigi territoorium

Abikava nimetus või üksiktoetust saava äriühingu nimi:

Concessione di un contributo per la partecipazione del giovane imprenditore agricolo (o di un proprio collaboratore) a forum per lo scambio di conoscenze tra imprese, a concorsi, mostre e fiere.

Õiguslik alus: Legge 15 dicembre 1998, n. 441, recante «Norme per la diffusione e la valorizzazione dell’imprenditoria in agricoltura».

Legge 27 dicembre 2006, n. 296 (legge finanziaria 2007), articolo 1, comma 1068 e comma 1074.

Abikavaga ettenähtud aastased kulud või ettevõtjale antava üksikabi üldsumma või ettevõtjale antava üksikabi üldsumma: Täiendav ettenähtud kulu 400 000,00 EUR

Abi suurim osatähtsus: 100 % abikõlblikest kuludest

Rakendamise kuupäev: Abikava jõustub päeval, mil vabastustaotluse registreerimisnumber avaldatakse Euroopa Komisjoni põllumajanduse ja maaelu arengu peadirektoraadi veebisaidil.

Abikava või üksiktoetuse kestus: Abi võib anda kuni 31. detsembrini 2013.

Abi eesmärk: Komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3.) artikli 15 lõike 2 punkti d kohaselt antakse abi põllumajandusettevõtjatele ja nende kaastöötajatele, et osaleda ettevõtetevaheliste kogemuste vahetamise foorumitel, näitustel ja messidel.

Asjaomane sektor/asjaomased sektorid: Noored põllumajandustootjad

Abi andva ametiasutuse nimi ja aadress:

Ministero delle politiche agricole alimentari e forestali Dipartimento delle politiche competitive del mondo rurale e della qualità Direzione generale della competitività per lo sviluppo rurale Via XX Settembre 20 00187 Roma RM ITALIA

Veebileht: http://www.politicheagricole.gov.it/SviluppoRurale/GiovaniAgricoltura/default.htm

Muu teave: —